Carabus pyrenaeus

Carabus pyrenaeus Carabidae familiako kakalardoa da, zientziarako Jean Guillaume Audinet-Servillek 1821ean deskribatu zuena.

Deskribapena 
Kakalardo handia da (18-22 mm), oso iluna, distira berde, urdin, urrekara edo purpurekin. Buru handia, antena labur samarrak, pronoto zabala eta elitroetako erliebea ez oso nabarmena. Hiru subespezie deskribatu dira: Carabus (Iniopachus) pyrenaeus costulus Géhin 1885, Carabus (Iniopachus) pyrenaeus jeanneli Deuve 1994, eta Carabus (Iniopachus) pyrenaeus pyrenaeus.

Bizilekua 
Goi-mendietako harritza eta haitzetan bizi da, baso-estalkirik gabeko eremuetan, 1.500 eta 2.700 metro arteko garaieran.

Banaketa 
Pirinioetako espezie endemikoa da. Euskal Herrian du mendebaldeko muga (Arlas, Orhi).

Elikadura 
Harraparia da. Batez ere barraskilo ertainak eta txikiak jaten ditu. Pirinioen ekialdean Arianta xatarti harrapatzen du, eta erdialde eta mendebaldean Pyrenaearia carascalensis.

Kontserbazioa 
Nafarroako Faunako Espezie Mehatxatuen Katalogoan kaltebera kategorian dago jasoa.

Erreferentziak

Kanpo estekak 

Carabidae
Euskal Herriko koleopteroak
1821. urtean deskribatutako taxoiak